Document ID: 32008R1246

ΚΑΝΟΝΙΣΜΌΣ (ΕΚ) αριθ. 1246/2008 ΤΗΣ ΕΠΙΤΡΟΠΉΣ
της 12ης Δεκεμβρίου 2008
σχετικά με την τροποποίηση του άρθρου 23 παράγραφος 2 και των παραρτημάτων II και III του κανονισμού (ΕΚ) αριθ. 479/2008 του Συμβουλίου όσον αφορά τη μεταφορά πόρων από την κοινή οργάνωση της αμπελοοινικής αγοράς στην αγροτική ανάπτυξη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς, την τροποποίηση των κανονισμών (ΕΚ) αριθ. 1493/1999, (ΕΚ) αριθ. 1782/2003, (ΕΚ) αριθ. 1290/2005 και (ΕΚ) αριθ. 3/2008, και την κατάργηση των κανονισμών (ΕΟΚ) αριθ. 2392/86 και (ΕΚ) αριθ. 1493/1999 (1), και ιδίως το άρθρο 23 παράγραφος 3 δεύτερο εδάφιο δεύτερη φράση,
Εκτιμώντας τα ακόλουθα:
(1)
Η Σλοβενία και το Ηνωμένο Βασίλειο κοινοποίησαν στην Επιτροπή τη μεταφορά πόρων από τον προϋπολογισμό των προγραμμάτων ενίσχυσης στην κατανομή του προϋπολογισμού για την αγροτική ανάπτυξη.
(2)
Το άρθρο 23 παράγραφος 2 καθώς και τα παραρτήματα ΙΙ και ΙΙΙ του κανονισμού (ΕΚ) αριθ. 479/2008 πρέπει να τροποποιηθούν αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 479/2008 τροποποιείται ως εξής:
1.
Στο άρθρο 23, η παράγραφος 2 αντικαθίσταται από το ακόλουθο κείμενο:
«2. Τα ακόλουθα ποσά θα είναι διαθέσιμα στα συγκεκριμένα ημερολογιακά έτη:
-
2009: 40,66 εκατ. ευρώ,
-
2010: 82,11 εκατ. ευρώ,
-
από το 2011: 122,61 εκατ. ευρώ.»
2.
Τα παραρτήματα II και III αντικαθίστανται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 2008.

Labels: 18
17
5
6